Чырвонае цельца, каменнае сэрца,  
Вінная на смак, а завецца як? (Вішня.)

На пруточку — буйны цвет, дробныя калючкі…  
Не падлазь ка мне, малы, бо паколеш ручкі. (Ружа.)

Грыбкоў сабе насушыць, арэшкаў назбірае,  
Зіма сняжком цярушыць, а ёй — бяда малая. (Вавёрка.)

3 гаспадаром сябруе, дом вартуе.  
Ляжыць пад ганкам — хвост абаранкам. (Сабака.)

Ён раскажа і пакажа, як жыве планета наша.  
А няма электратоку — ён без мовы і без зроку. (Тэлевізар.)

Бягу асфальтам і заўжды  
Трымаюся за правады. (Тралейбус.)

I ў сто год я малады,  
Маё насенне — жалуды. (Дуб.)

Хто ляціць без крылаў? (Вецер.)

Што без вады плавае? (Воблака.)

Ці можа страус назваць сябе птушкай? (Не, бо гаварыць неўмее.)

Пад які куст заяц садзіцца, калі дождж ідзе? (Пад мокры.)

Стукае, грукае, а нідзе не відаць. (Гром.)

Прыйшла чорна маці. Усіх паклала спаці. (Ноч.)

Глянеш – заплачаш, а ўсе яму рады. (Сонца.)

Зранку лапкамі умыты,   
Шэрстка - нібы з аксаміту,   
Любіць спінкай выгінацца,   
Мышы - страх! - яго баяцца

Што за палачка з прычоскай?

Абыходзіцца з ёй проста:

Хвост у фарбу памачаць

І карціну маляваць! (пэндзаль)

Ёсць у простага алоўка

Знакамітая сяброўка:

Ў ёй па спінцы там і тут

Лічбы з рыскамі бягуць.

Сама доўгая, прамая,

Рысаваць дапамагае,

Можа мерыць даўжыню,

Шырыню ды вышыню. (лінейка)

У дзіцяці ёсць яна – спрытна ўсё хапае.

У дзвярэй ёсць – за яе дзверы адчыняюць.

За яе нясуць вядро, без яе нязручна.

І ў пенале ёсць яна. А завецца (ручка)

Вокладка – нібыта дзверы.

Разгарнеш – і не паверыш:

Тут і казкі-небыліцы,

І малюнкі, каб дзівіцца,

І гісторыі, і вершы.

Што гэта? Хто скажа першы? (кніга)

Каб пісалі лічбы дзеткі,

На маіх старонках клеткі.

Аркушы на скобы сшыты,

А таму завуся (сшытак)

Я красую на стале,

Я - мадэль адной з планет.

Хто паглядзіць на мяне,

Той пабачыць цэлы свет. (глобус)

Я кручуся ў танцы лоўка.

На адной назе – іголка,

Чыркану другой нагой –

Рыса круглая за мной. (цыркуль)

3 грывай, а не конь,

з рагамі, а не бык,

з барадой, а не казёл.

Гучна-гучна зароў

Цар пушчанскіх звяроў. *(Зубр.)*

Гальчастыя рогі,

хуткія ногі,

колер поўсці — залаты.

Хто я, ці ведаеш ты? *(Алень.)*

У ваду нырае смела,

хатку ён будуе ўмела,

Пад вадой і на вадзе

будаўніцтва ён вядзе. *(Бабёр.)*

Ён прысмакаў з'еў нямала,

а калі харчоў не стала,

лапу смокчучы, заснуў,

ледзьве не праспаў вясну. *(Мядзведзь.)*

У рыжай разбойніцы

хвост, як мятла.

Ад кары ўцякла –

сляды замяла. *(Ліса.)*

3 ялінкі на ялінку,

з галінкі на галінку

скача агеньчык жывы...

Хто гэта? Знаеце вы? *(Вавёрка.)*

Мышак ловіць, ды не коцік ён,

I лісты носіць, ды не паштальён.

Каб лісе не трапіць на зубок,

У калючы скруціцца клубок. *(Вожык.)*

Зароў вол на сто гор, на тысячу азёр. (гром)  
  
Ляціць, а не птушка, вые, а не звер.(вецер)  
  
Мяне ўсе просяць, мяне чакаюць, а як з'яўлюся, хавацца пачынаюць.  
(дождж)